Hul bekommernis moet gesien word in die lig van die feit dat 50 museums in Suid-Afrika die afgelope jare tot niet gegaan het en dat ’n verdere 50 tans dieselfde gevaar loop.
Daarom was dit ’n riem onder die hart om in Die Hervormer van Junie 2018 te verneem dat Gemeente Wonderboompoort ’n reddingsboei uitgegooi het, sodat die Museum nou in hul historiese kerkie ’n tuiste kan vind.
As in ag geneem word dat museums wêreldwyd as bewaarders van kultuurgoedere gesien word, is dit ontstellend dat dieselfde waarde nie in Suid-Afrika aan museums toegeken word nie.
Besluit om die Bybel te gebruik as ’n jaartema van die Kerk in 2020. Die tema kan nog nader omskryf word, maar ’n moontlikheid is: Die Bybel bring hoop vir almal. Dit sluit aan by die Kerk se visie dat alle mense in Jesus Christus sal glo as Hoop vir die wêreld.
Gemeentes word aangemoedig om in te skakel by ’n leesrooster om die Bybel in die jaar saam met die res van die Kerk deur te lees. Daar is so ’n leesrooster by die Bybelgenootskap beskikbaar. Dit kan gekombineer word met Bybelstudie, huisgodsdiens en prediking op die basis van ’n Wandel deur die Woord-program (Walk thru the Bible).
Hierdie Bybelleesrooster kan ook met ’n Bybelkennis-eksamen gepaardgaan. Daar kan moontlik ’n hand-leiding opgestel word met algemenekennisvrae uit die Bybel, en kinders en lidmate kan in verskillende kategorieë aan die eksamen deelneem. Uiteindelik kan elkeen wat die eksamen aflê, ’n sertifikaat van die Hervormde Teologiese Kollege en/of die Bybelgenootskap ontvang.
Elke gemeente van die Kerk word versoek om verantwoordelikheid te aanvaar om ’n gedeelte van die Bybel met die hand oor te skryf. Die handgeskrewe Bybel word dan gebundel en in die Argief bewaar as ’n herinnering aan die feesjaar.
Lidmate van die Kerk kan dit oorweeg om vrywillig in 2020 in te skryf vir die Comrades en die Kaapstad- en 94.7-fietswedren.
Ondersteun die dinee en ander projekte van die Bybelgenootskap wat in die jaar streeksgewys aangebied gaan word.